Magnus, Dei gracia rex Swecie, Noruegie et Scanie, omnibus presens scriptum cernentibus salutem in Domino sempiternam. Noueritis, quod nos venerabili in Christo patri domino Hemingo, miseracione diuina episcopo Aboensi, cuius vtilitates et commoda prosequj volumus fauoribus graciosis, graciose duximus concedendum, quod piscaturam suam in Abborafors amodo libere habeat sine solucione cuiuslibet quarti¹ piscis, quem actenus sicut alij consueuerat erogare; prohibentes firmiter et discrete, ne quis aduocatorum nostrorum, eorundem officialium, seu quiuis alius, cuiuscunque condicionis aut status existat, predictum dominum Aboensem, H[emmingum], contra tenorem presentis presuma[t] quomodolibet impedire, prout graciam nostram diligere voluerit et fauorem. Datum jn castro nostro Aboensi anno Dominj mºccclvijº, feria tercia ante natiuitatem beate virginis².